রবির আলোয় রবীন্দ্রনাথ | অনাবিল সংবাদ
সোমবার, জুন ২৬, ২০১৭
অনাবিল সংবাদ
সত্যকে নিন সহজে
প্রচ্ছদ
জাতীয়
রাজনীতি
অর্থনীতি
সারাবাংলা
ঢাকা বিভাগ
চট্টগ্রাম বিভাগ
খুলনা বিভাগ
সিলেট বিভাগ
রাজশাহী বিভাগ
বরিশাল বিভাগ
রংপুর বিভাগ
ময়মনসিং বিভাগ
আন্তর্জাতিক
চলনবিলের সংবাদ
অন্যান্য
অনাবিল সাহিত্য
মুক্ত চিন্তা
ফিচার
তথ্যপ্রযুক্তি
বিনোদন
স্বাস্থ্য ও শিক্ষা
খেলা
রবির আলোয় রবীন্দ্রনাথ
প্রকাশকাল- ২০:১০,মে ৭, ২০১৭,মুক্ত চিন্তা বিভাগে
আশুতোষ সাহা
রবির আলোয় জগত আলোকিত হয় এবং তা সকলের ওপর সমভাবে বর্ষিত হয়। আর যে যেমন আধার সে সেভাবেই প্রকাশের সুযোগ পায়। ময়লাযুক্ত দর্পনে সূর্যের আলো পড়লে, তাতে আলো প্রতিবিম্বিত হয় না। স্বচ্ছ দর্পনে আলো পড়লে আবার প্রতিবিম্বিত হয়। মানব মনও একটি আধার। তাতে আলো আধারের প্রভাব পড়ে। আলোতে মানুষ সে পথ চলে, এগিয়ে যায় সম্মুখ পানে। বিপরীতে অন্ধকার চলাকে করে বাধাগ্রস্থ। মনকেও করে সংশয়াচ্ছন্ন। বাহ্য জগত এবং অন্তর্জগত উভয় ক্ষেত্রকেই প্রভাবিত করে এ সূর্যালোক। তবে বাহ্য জগতে সূর্যের আলো সরাসরি ক্রিয়াশীল।আবার মনো জগতে সরাসরি ক্রিয়া করে জ্ঞান-অজ্ঞান নামক দুটো জিনিস। একটি মনের আঁধার দূর করে, অন্যটি মনকে ঢেকে রাখে। এ জ্ঞান-অজ্ঞান মানব চিত্ত দর্পনে অনবরত ক্রিয়া করে চলেছে। মানব মনটি দর্পন স্বরূপ। স্বচ্ছ দর্পনে আলো পড়লে তা প্রতিবিম্বিত হয় এবং সে প্রতি বিম্বের আলোয় অন্যসব বস্তু আলোকিত হয়। সে নিজেও হয়, অন্যকেও করে। কবি গুরু রবীন্দ্রনাথ ঠাকুরের চিত্ত দর্পনটি ছিল এমনিতেই স্বচ্ছ। আর সেটিতে জ্ঞানরূপ রশ্মির আভা পড়ে প্রতিবিম্বিত হয়ে, সে রশ্মি ছড়িয়ে পড়েছিল সমগ্র জগতে। এতো অসাধারণ প্রতিভা জগতে বিরল। যেন স্বয়ং জ্ঞানসূর্য আশ্রয় নিয়েছিল রবীন্দ্রভান্ডারে। তা থেকে উপচেও পড়েছিল সতত সে রশ্মি। মনুষ্য দেহের মধ্য দিয়ে পরমা প্রকৃতি তার অন্তর্নিহিত রসধারা এমন ভাবে বিতরণ করতে পারে রবিঠাকুর তার প্রকৃষ্ট উদাহরণ। তাঁর সৃষ্ট সাহিত্যে মন্থিত রস, নিজ রচিত সঙ্গীতে সুরারোপ, সঙ্গীতের শব্দ চয়ন এ গুলো অত্যাশ্চর্য আহরণ। অন্তর্লোকে অবগাহন করতে না পারলে কারো পক্ষে তা সম্ভব নয়। তিনি অন্তর্যামির সহিত অন্তপুরে যোগসূত্র স্থাপন করে এ সম্পদ গুলো এক এক করে সংগ্রহ করেছিলেন। বাহ্য লোক থেকে এ অমূল্য সম্পদ কারো পক্ষে আহরণ সম্ভব নয়। তিনি বিখ্যাত জমিদার পরিবারে জন্ম গ্রহণ করেছিলেন, কিন্তু ধন সম্পদ কবির মনকে বহির্মুখী করতে পারেনি। তিনি ছিলেন মূলত অন্তর্মুখী, দিব্য দৃষ্টি সম্পন্ন। তাই তিনি বিশ্ব নন্দিত। মানবের মাঝে তিনি অশরীরী বাণীর মত সর্বত্র পরিব্যাপ্ত। সাহিত্য, সঙ্গীত, নাটক, শিল্প, দর্শন, সংস্কৃতি,বিজ্ঞান,অধ্যাত্ম সকল ভান্ডারকে তিনি করেছিলেন পূর্ণ। তিনি বলেছিলেন, নিঃশেষে প্রাণ যে করিবে দান, ক্ষয় নাই তার ক্ষয় নাই। এটা যে তাঁর নিজের ক্ষেত্রেই চির প্রযোজ্য। পঁচিশ বৈশাখ কবির জন্মদিন। এ দিনেই কবি মর্তলোকে এসেছিলেন ধন-ধান্য, পুষ্প সম্ভার, শ্যামল সবুজের অপরূপ শোভিত বঙ্গে। তিনি উচ্চ চিন্তায়, উচ্চ ভাবনায় জীবনের সমুদয় কালকে করেছিলেন অতিক্রান্ত। লোভ-লালসাকে করেছিলেন তিলে তিলে ক্ষয়। সম্পূর্ণ নির্মোহ হতে না পারলে প্রকৃতির রহস্য ঘেরা অতল ভান্ডারের অমূল্য সম্পদ কেহ সংগ্রহ করতে পারে না। তিনি যে সম্পদ আমরা আহরণ করে গেছেন সে সম্পদে আমরা আজ সমৃদ্ধ।
আমাদের সৌভাগ্য বাংলাদেশে তাঁর প্রথম জন্মদিন পালন হয়েছিল। নেত্রকোণা জেলা শহরের দত্ত উচ্চ বিদ্যালয়ে। কবি গুরুর আশির্বাদ ধন্য সহচর শৈলজারঞ্জন মহাশয় মোহনগঞ্জের বাহাম গ্রামের ভদ্রলোকের উদ্যোগে। পরে কবি বরাবর এ সংবাদ পৌছিলে তিনি পুলকিত হয়েছিলেন। তিনি পাবনার সাহবাজপুরে আগমন করেছিলেন। কুষ্টিয়ার শিলাইদহে পারিবারিক জমিদারি কার্য দেখাশুনার দায়িত্বে দীর্ঘদিন অতিবাহিত করেছিলেন। সেখানে থাকাকালীন কবির সৃষ্টি কর্ম অনেক সমৃদ্ধ হয়। সৃষ্টির অপার সৌন্দর্যকে রূপদানের লক্ষ্যে পদ্মায় বোটে চড়ে তিনি লিখলেন, অমল ধবল পালে লেগেছে মৃদু মন্দ হাওয়া/ দেখি নাই দেখি নাই কভু এমন তরণী বাওয়া। রবীন্দ্র সরোবরের বারি বিন্দু পান করে আমরা পুলকে প্রশান্ত হয়ে যাই। যদি কেহ তাতে সর্ম্পূণ অবগাহন করতে পারে তাহলে সে পূর্ণ। তিনিই প্রথম বাঙালি, যিনি আমাদেরকে বিশ্বে বাঙালি জাতি পরিচয়ে তোলে ধরেন এবং বিশ্ব সাহিত্য সম্ভারকে অনন্যতায় অনবদ্য করেন। তাঁর সৃষ্ট কর্মগুলো হীরক খন্ডের ন্যায় সদা দ্যুতিশীল। বঙ্গ ভাষায় কবির সৃষ্ট উপাদানগুলো বিশেষ বৈশিষ্ট্যের এবং স্বতন্ত্র মর্যাদায় সদা ভাস্বর। সাহিত্য, গল্প, প্রবন্ধ, নাটক, উপন্যাস, কবিতা, সঙ্গীতে মানব মনের দুঃখ-বেদনা, আনন্দ-হরষের যে অবাক্সময় অভিব্যক্তির পূর্ণ প্রকাশ ঘটিয়েছেন, তা বর্ণনা অতীত। তিনি মূলত তুলনাহীন। কবির তুলনা তিনি নিজেই। তিনি এতো বড় আধার যা বিশ্বের তাবৎ কয়েকজন খ্যাত নামা কবি সাহিত্যিকের মধ্যে অন্যতম।
বাহ্য জগত এবং অন্তর্জগত, বস্তুবাদ ও অধ্যাত্মবাদ এগুলোর মধ্যে তিনি এমন এক সংযোগ সংসাধিত করেছিলেন, যার ফলে কবির সকল সৃষ্টির মধ্যে মানুষ এমন এক অনাবিল, অমৃতময়, আনন্দময় উপাদান খুঁজে পায়, যাতে কবি গুরু হয়ে ওঠেন প্রত্যেকের চেতনায় অতি ভাস্বর। এটাই কবির বিশেষ বৈশিষ্ট্য। আশি বছর বয়সের মাত্র কয়েকটি বছর বাদ দিলে বাকী সমুদয় কালটি ছিল কবির সাধনা মগ্ন এবং সৃজনশীলতায় সমৃদ্ধ সময়। পঁচিশ বৈশাখ কবির জন্মদিনটিকে আমরা অতি আনন্দ ভরে স্মরণ করি। কবির লেখা গান, বাহির পানে চোখ মেলেছি হৃদয় পানে চাইনি আমি। আমরা যেন আপন হৃদয়ের দিকে তাকাই। যেখানে রয়েছে পরম স্রষ্টার অধিষ্ঠান। নিজেকে জানার এবং অপরকে জানার অন্যতম উপায় হলো আপন হৃদয়ে তাঁকে খোঁজা। এতে জগতের সকল মানুষের ভেদ জ্ঞান লুপ্ত হয়, এবং সকলে সকলকে আপনার করে নিতে শেখে।
← লেখক শিবির পাবনা শাখার উদ্যোগে কাল মার্ক্স এর জন্ম বার্ষিকী উপলক্ষ্যে আলোচনা সভা
রাজশাহী বিশ্ববিদ্যালয়ের ভিসি হলেন আব্দুস সোবহান →
সাম্প্রতিক সংবাদ
হার্টের একটি সমস্যা
ঈদ শান্তি ও বন্ধুত্বপূর্ণ সমাজ গড়ে তোলে : রাষ্ট্রপতি
213712
কাজল-ধনুশ প্রথমবার একসঙ্গে
ঈদের আনন্দ সেরে ওদের আর বাড়ি ফেরা হলনা আলীকদমে শোকের মাতম, সড়ক দুর্ঘটনা নিহত-৪, আহত প্রায় চল্লিশ
কবি বন্দে আলী মিয়া– আর আমি ফিরিবনা তোমাদের তরে
শৈশবের দুরন্তপনা…..
ঈদ আনন্দ উপভোগে চাটমোহর- হান্ডিয়াল সড়কে বিনোদন পিয়াসীদের উপচে পরা ভীড়
ঈশ্বরদীর অপহরণকৃত ৩ পথ শিশু উদ্ধার অপহরণকারী ৫ জন গ্রেফতার
ঈদে বেড়াতে গিয়ে সড়ক দুর্ঘটনায় ভাঙ্গুড়ায় মোটরসাইকেল আরোহীসহ আহত ৩
মাগুরায় ঈদের নামাজ পড়লেন সাকিব আল হাসান
সবাইকে মিলেমিশে সুখী, সমৃদ্ধ ও উন্নত বাংলাদেশ গড়ার আহ্বান: ঈশ্বরদী ঈদগাহ মাঠে ভূমি মন্ত্রী
গণভবনে ঈদ শুভেচ্ছা বিনিময় করছেন প্রধানমন্ত্রী
শোলাকিয়া ঈদের জামাত অনুষ্ঠিত
বন্ধুত্ব নাকি বেশিকিছু!
রাজশাহী ও চলনবিলের সংবাদ
শৈশবের দুরন্তপনা…..
ঈদ আনন্দ উপভোগে চাটমোহর- হান্ডিয়াল সড়কে বিনোদন পিয়াসীদের উপচে পরা ভীড়
ঈশ্বরদীর অপহরণকৃত ৩ পথ শিশু উদ্ধার অপহরণকারী ৫ জন গ্রেফতার
ঈদে বেড়াতে গিয়ে সড়ক দুর্ঘটনায় ভাঙ্গুড়ায় মোটরসাইকেল আরোহীসহ আহত ৩
সবাইকে মিলেমিশে সুখী, সমৃদ্ধ ও উন্নত বাংলাদেশ গড়ার আহ্বান: ঈশ্বরদী ঈদগাহ মাঠে ভূমি মন্ত্রী
ধুনটে সেচ্ছাসেবী সংগঠনের উদ্দ্যোগে ঈদ সামগ্রী বিতরণ
শেষ সময়ে রাজশাহীতে আতর টুপির দোকানে ক্রেতাদের ভিড়
রাজশাহীতে কঠোর নিরাপত্তায় ঈদের প্রস্তুতি সম্পন্ন
আজ চাটমোহরের হান্ডিয়ালে রথযাত্র উদযাপিত হবে
মায়ের মতো ভালোবাসা দিয়ে প্রধানমন্ত্রী শেখ হাসিনা দেশের মানুষের সেবা করছেন: ঈশ্বরদীতে ভূমিমন্ত্রী
হৃদয়ে ভাঙ্গুড়ার প্রশংসনীয় উদ্যোগ
ভাঙ্গুড়া হাজী জামাল উদ্দিন কলেজের চার তলা ভবনের ভিত্তি প্রস্থর স্থাপন
পত্নীতলাই NHS’14 বন্ধু গ্রুপের ইফতার ও দোয়া মাহফিল অনুষ্ঠিত
গাবতলী সদর ইউনিয়নে ঈদুল ফিতর উপলক্ষে গম বিতরণ
গাবতলী পাইলট হাইস্কুলের ২০০৩ সালের এসএসসি ব্যাচের ইফতার

Top
প্রকাশক ও সম্পাদক                                                 প্রধান সম্পাদক                                                            সম্পাদকমন্ডলী
সরকার রুহুল আমীন                                                শাকিল ইফতেখার                                                       সহযোগী সম্পাদক: ইকবাল কবির রনজু
মোবাইল- ০১৭১১১১১৭৩৬                                                                                                                              নির্বাহী সম্পাদক: মোহাম্মদ জাহাঙ্গীর আলম
ইমেইল- rafishafin09@gmail.com
অনাবিল সংবাদ যোগাযোগ- হট লাইন : ০১৭১১১১১৭৩৬, ০১৭৩৩১০৯৪০৫, ০১৭৩০১৮৫৬১০, ০১৯১১২৪৬৪৭৭, ইমেইল: onabilnews@gmail.com,
প্রধান কার্যালয় : বালুচর মাঠ সংলগ্ন, চাটমোহর, পাবনা | ঢাকা অফিস : ১৬২ আরামবাগ (স্যাপিড প্রিন্টার্স, রয়েল একাডেমির গলি) মতিঝিল, ঢাকা-১০০০